Enbal

Enbal adolah namo makanan tradisional dari Kabupaten Maluku Tenggara, Provinsi Maluku. Enbal sajinih ubi parancih atau ubi kayu nan baracun bilo alun diolah. Caro mambedoan ubi parancih nan baracun iyolah nan baracun candaruang pahik bilo di masak sadang nan indak candaruang manih. Namun, tanaman pohon enbal punyo pambedo dangan ubi parancih, iyolah daunnyo lobiah tipih dan ukuran daunnyo ketek.

Enbal soriang manjadi pangganti nasi dan manjadi makanan pokok masyarakaik Maluku. Enbal iko manganduang randah gulo dan dipacayo sabagai ubek kanker bilo alah diolah dangan mambuang racun sianida nan dikanduangnyo. Kini masyarakaik Maluku manciptakan menu baru dangan manggunoan olahan nan babahan dasar enbal. Biktu dilakukan untuak manunjuakkan potensi sumber dayo alam di sano.

Bahkan, pado taun 2017, enbal barhasil mamocahkan rekor Museum Rekor Indonesia (MURI), dalam kategori sajian makanan olahan tabanyak dari sari enbal. Sabanyak 400 menu makan dimasak puluhan kalompok tani asa Kabupaten Maluku Tenggara. Enbal pun diolah manjadi babagai makanan baru, antaro lain, dari mulai enbal goreng, puding enbal, hinggo pizza enbal. Makanan khas iko hadir dangan aneka raso, ajak raso cokelat dan raso keju.

Salain maraih rekor MURI, enbal iko juo ditotapkan sabagai Warisan Budayo Tak Bando Indonesia taun 2017 dek Kementerian Pendidikan Kebudayaan RI.